वकील बोले- वो आदमी कंकाल हो गया, बेल के लिए SC ने ED से जवाब मांगा
Delhi Ex-Health Minister Satyendar Jain Money Laundering Case. Follow AAP Leader Latest News, Reports and Updates On Dainik Bhaskar (दैनिक भास्कर)
सुप्रीम कोर्ट ने गुरुवार को आम आदमी पार्टी (AAP) के नेता और पूर्व कैबिनेट मंत्री सत्येंद्र जैन की मनी लॉन्ड्रिंग मामले में जमानत याचिका पर सुनवाई की। जस्टिस एएस बोपन्ना और हिमा कोहली की बेंच ने मनी लॉन्ड्रिंग केस में सत्येंद्र की याचिका पर ED को नोटिस जारी कर जवाब मांगा है।
जैन की ओर से पेश हुए सीनियर एडवोकेट अभिषेक एम सिंघवी ने उनकी गंभीर स्वास्थ्य समस्याओं का हवाला दिया। सिंघवी बोले कि वो आदमी कंकाल हो गया है, जेल में उसका 35 किलो वजन घट गया है। सिंघवी ने कहा था कि जैन की सेहत लगातार बिगड़ रही है और उनका केस वेटिंग लिस्ट में 416 नंबर पर है।
वेकेशन बेंच में अपील कर सकते हैं सत्येंद्र
सुप्रीम कोर्ट में गर्मी की छुटि्टयां शुरू हो रही हैं। जैन की ओर से पेश हुए वकील ने बताया कि उन्हें वेकेशन बेंच में सुनवाई की छूट दी जाए। इस पर बेंच ने उन्हें वेकेशन बेंच में जाने की परमिशन दी। साथ ही आपत्तियां दर्ज करने की छूट दी है।
सत्येंद्र जैन 31 मई 2022 से हिरासत में हैं। 6 अप्रैल को दिल्ली हाईकोर्ट से जमानत याचिका खारिज होने के बाद उन्होंने सुप्रीम कोर्ट में अपील की थी।
सत्येंद्र की सेल में 2 कैदी रखे, सुपरिन्टेंडेंट को नोटिस
दिल्ली के पूर्व मंत्री सत्येंद्र जैन की मांग पर उनके सेल में दो कैदी भेजने पर तिहाड़ जेल प्रशासन ने जेल सुपरिन्टेंडेंट को कारण बताओ नोटिस भेजा है। दरअसल जैन ने जेल नंबर 7 के सुपरिन्टेंडेंट से रिक्वेस्ट की थी कि वे अकेलेपन की वजह से डिप्रेशन का शिकार हो रहे हैं। इसलिए उनके साथ दो अन्य कैदियों को रखा जाए, ताकि वे उनसे बात कर सकें। पढ़ें पूरी खबर...
जानिए क्या है सत्येंद्र जैन से जुड़ा मामला
इन्फोर्समेंट डायरेक्टोरेट (ED) ने 24 अगस्त 2017 को CBI की तरफ से दर्ज की गई FIR को आधार बनाकर जैन के खिलाफ मनी-लॉन्ड्रिंग मामले में जांच शुरू की थी। सत्येंद्र जैन ने 14 फरवरी 2015 से 31 मई 2017 तक कई लोगों के नाम पर चल संपत्तियां खरीदी थीं। जिसका वे संतोषजनक हिसाब नहीं दे सके थे। उनके साथ पूनम जैन, अजित प्रसाद जैन, सनील कुमार जैन, वैभव जैन और अंकुश जैन के खिलाफ भी मामला दर्ज किया गया था।
सत्येंद्र जैन से जुड़ी ये खबरें भी पढ़ें...
सत्येंद्र जैन ने ED-CBI मामले में बेंच ट्रांसफर करने की मांग की​​​​​
दिल्ली सरकार के पूर्व मंत्री सत्येंद्र जैन की ट्रांसफर करने वाली याचिका पर सुनवाई टल गई है। राउज एवेन्यू कोर्ट ने इस मामले में अगली सुनवाई अब 9 जून को की जाएगी। अभी उनके केस की सुनवाई स्पेशल जज विकास ढुल कर रहे हैं। जैन की इस याचिका पर राउज एवेन्यू कोर्ट ने प्रवर्तन निदेशालय (ED) से जवाब मांगा था। पढ़ें पूरी खबर...
तिहाड़ में बंद सत्येंद्र जैन बोले- बाहर आकर सबको देख लूंगा
मनी लॉन्ड्रिंग केस में तिहाड़ जेल में बंद दिल्ली के मंत्री सत्येंद्र जैन पर जेल अधिकारियों ने धमकी देने के आरोप लगाए हैं। मीडिया रिपोर्ट्स के मुताबिक, अधिकारियों ने DG जेल से मंत्री के खिलाफ शिकायत की है। कहा है कि जैन उनके साथ जेल में जेल में दुर्व्यवहार कर रहे हैं और उन्हें जेल से बाहर आने पर गंभीर परिणाम भुगतने की धमकी दे रहे हैं। पूरी खबर यहां पढ़ें...